ΑΙΤΙΟΛΟΓΙΚΗ ΕΚΘΕΣΗ

1. Πλαίσιο της πρότασης

Το Πρόγραμμα Pericles είναι πρόγραμμα ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία. Το Πρόγραμμα θεσπίστηκε με την απόφαση 2001/923/ΕΚ του Συμβουλίου, της 17ης Δεκεμβρίου 2001, και η ισχύς του επεκτάθηκε στα κράτη μέλη που δεν είχαν υιοθετήσει το ευρώ ως νόμισμά τους με την απόφαση 2001/924/ΕΚ του Συμβουλίου, της 17ης Δεκεμβρίου 2001. Μεταγενέστερες τροποποιήσεις αυτών των βασικών πράξεων με τις αποφάσεις 2006/75/ΕΚ, 2006/76/ΕΚ, 2006/849/EΚ και 2006/850/ΕΚ του Συμβουλίου παρέτειναν τη διάρκεια του Προγράμματος μέχρι το 2013.

Η Συνθήκη αποτυπώνει τις ανησυχίες σχετικά με την προστασία του ευρώ, προβλέποντας τα μέτρα που είναι αναγκαία για τη χρήση του ως ενιαίου νομίσματος (άρθρο 133 της ΣΛΕΕ).

Επειδή η νομική βάση του προγράμματος Pericles λήγει στα τέλη του 2013, η αντικατάστασή της πρέπει να εξασφαλίζει τη συνέχιση της στήριξης της Ένωσης στις δραστηριότητες οι οποίες υλοποιούνται από την Επιτροπή και τα κράτη μέλη, με στόχο τη βελτίωση των ανταλλαγών προσωπικού και πληροφοριών, την πραγματοποίηση μελετών και την παροχή κατάρτισης ή τεχνικής και επιστημονικής βοήθειας σχετικά με την προστασία του ευρώ από την παραχάραξη και την κιβδηλεία και τη συνδεόμενη απάτη.

Το ευρώ εξακολουθεί να αποτελεί ελκυστικό στόχο των οργανωμένων εγκληματικών ομάδων παραχαρακτών όχι μόνο στην Ευρώπη αλλά και σε άλλες περιοχές του κόσμου. Η διεθνής διάσταση της απειλής σε σχέση με την παραχάραξη και την κιβδηλεία του ευρώ επιβάλλει τον συντονισμό σε υπερεθνικό επίπεδο για την αντιμετώπισή της. Η Επιτροπή ασκεί αυτόν τον συντονισμό μέσω του προγράμματος Pericles με ανταλλαγές, δραστηριότητες κατάρτισης και τεχνική βοήθεια. Ειδικότερα, εφαρμόζοντας στρατηγική ειδικής κατάρτισης[1] και συνδρομής, σε συμφωνία με τα κράτη μέλη, το Πρόγραμμα συμπληρώνει τις εθνικές ενέργειες κατάρτισης προσδίδοντας σε αυτές πολυτομεακή και διεθνική διάσταση. Παρέχει στους δικαιούχους την ευκαιρία να συμμετέχουν σε διεθνή κατάρτιση και αναβαθμίζει τα πρότυπα συνεργασίας εκτός της Ευρωπαϊκής Ένωσης, μέσω της άμεσης συμμετοχής των πιο ευαίσθητων τρίτων χωρών σε ειδικές ενέργειες κατάρτισης.

Το Πρόγραμμα ικανοποιεί την ανάγκη για συνεχή επαγρύπνηση, κατάρτιση και τεχνική βοήθεια, που είναι αναγκαία για τη στήριξη της προστασίας του ευρώ από την παραχάραξη και την κιβδηλεία, παρέχοντας σταθερό πλαίσιο για τον σχεδιασμό των προγραμμάτων των κρατών μελών. Η προσέγγιση αυτή απέδωσε ουσιαστικά αποτελέσματα όσον αφορά τον αριθμό των υπαλλήλων που εκπαιδεύτηκαν, τα πρότυπα της κατάρτισης, τη συνέργεια και τα επιχειρησιακά αποτελέσματα για την προστασία του ευρώ.

2. Αποτελέσματα των διαβουλεύσεων με τα ενδιαφερόμενα μέρη και εκτιμήσεις επιπτώσεων

2.1. Το Πρόγραμμα Pericles περιλαμβάνει ένα σύνολο πολυτομεακών δραστηριοτήτων με τη συμμετοχή φορέων που είναι σημαντικοί για την καταπολέμηση της παραχάραξης και της κιβδηλείας του ευρώ, αλλά η συνεισφορά τους έχει διαφορετική μορφή, εφόσον πρόκειται για τεχνικούς, νομικούς, χρηματοπιστωτικούς φορείς και φορείς επιβολής του νόμου.

Η Επιτροπή έχει συγκεντρώσει τις γνώμες των φορέων υλοποίησης του προγράμματος Pericles μέσω i) ενδιάμεσης αξιολόγησης που πραγματοποιήθηκε μεταξύ των δικαιούχων του προγράμματος στις αρχές του 2011· ii) των εντύπων αξιολόγησης τα οποία συμπληρώνουν οι συμμετέχοντες στις δραστηριότητες Pericles μετά από κάθε εκδήλωση· και iii) των απόψεων που διατυπώνουν οι εμπειρογνώμονες στην Ομάδα Εμπειρογνωμόνων για την Παραχάραξη του Ευρώ (ECEG)[2], ένα από τα πάγια θέματα συζήτησης της οποίας είναι η εφαρμογή του προγράμματος Pericles. Σύμφωνα με την ενδιάμεση αξιολόγηση, υπάρχει υψηλός βαθμός ικανοποίησης από το Πρόγραμμα· όλοι οι δικαιούχοι (100%) δήλωσαν ικανοποιημένοι και πρότειναν να παραταθεί η εφαρμογή του προγράμματος μετά το 2013. Εξέφρασαν επίσης την εκτίμησή τους για τον τρόπο διαχείρισης του προγράμματος από την Επιτροπή: το 98% των συμμετεχόντων στις δραστηριότητες του Pericles δήλωσαν ικανοποιημένοι ως προς αυτό το ζήτημα. Επιπλέον, οι εμπειρογνώμονες της ECEG έκριναν ότι το επίπεδο συμμετοχής τους στη διαχείριση του προγράμματος ήταν σημαντικό ή πολύ σημαντικό, τόσο σε πολυμερές όσο και σε διμερές επίπεδο.

Από τις γνώμες των δικαιούχων και τις απόψεις των εμπειρογνωμόνων προκύπτει ότι οι δραστηριότητες κατάρτισης του προγράμματος Pericles i) αυξάνουν τον αριθμό των εκπαιδευόμενων σε εθνικό επίπεδο και αναβαθμίζουν τα πρότυπα κατάρτισης, προσδίδοντας διεθνή και πολυτομεακή διάσταση· ii) συμπληρώνουν τα εθνικά συστήματα κατάρτισης· iii) συνδέονται άμεσα με τα επιχειρησιακά αποτελέσματα (κατάρτιση προσωπικού που ασχολείται άμεσα με την προστασία του ευρώ, όπως το προσωπικό αστυνομικών, δικαστικών και δημοσιονομικών υπηρεσιών)· και iv) έχουν καθοριστική σημασία από την άποψη ότι παρέχουν στους δικαιούχους τη δυνατότητα να οργανώνουν τη δική τους κατάρτιση.

Βάσει της αξιολόγησης, εντοπίστηκαν ορισμένοι τομείς που επιδέχονται βελτιώσεων. Σε αυτούς περιλαμβάνονται, μεταξύ άλλων, η απλούστευση του τρόπου καθορισμού του ποσού της επιχορήγησης και η διασαφήνιση των διαδικασιών. Η πρόταση της Επιτροπής λαμβάνει υπόψη αυτές τις συστάσεις.

2.2. Η Επιτροπή έχει διενεργήσει εκτίμηση επιπτώσεων. Ελήφθησαν υπόψη τέσσερις εναλλακτικές επιλογές:

Επιλογή 1: Συνέχιση του προγράμματος με το ίδιο επίπεδο χρηματοδότησης (σενάριο αναφοράς).

Επιλογή 2: Ανανέωση το προγράμματος Pericles με βελτιωμένους στόχους και μεθοδολογία, που περιλαμβάνει ιδίως αύξηση του ανώτατου ποσοστού συγχρηματοδότησης.

Επιλογή 3: Συγχώνευση του προγράμματος Pericles με άλλα προγράμματα της Επιτροπής.

Επιλογή 4: Διακοπή της εφαρμογής του προγράμματος Pericles και ανάληψη δραστηριοτήτων από τα κράτη μέλη σε εθνικό επίπεδο για την προστασία του ευρώ.

Με βάση την εμπειρία του παρελθόντος, η οποία συνδέεται στενά με τις δραστηριότητες τόσο των κρατών μελών όσο και της Επιτροπής για την προστασία του ευρώ, καθώς και με τον αναμενόμενο αντίκτυπο, συμπεριλαμβανομένης της ανάπτυξης νέων δραστηριοτήτων, εκφράζεται προτίμηση στην επιλογή της ανανέωσης της εφαρμογής του προγράμματος με βελτιωμένους στόχους και μεθοδολογία. Η χρηματοδότηση αυτής της επιλογής από τον προϋπολογισμό σε πραγματικές τιμές θα παραμείνει σε παρόμοια επίπεδα με τα σημερινά (περίπου 1 εκατ. ευρώ ετησίως). Παρέχει μεγαλύτερη ευελιξία στον καθορισμό του ποσού της επιχορήγησης με την απλούστευση του προσδιορισμού των δαπανών που βαρύνουν τα κράτη μέλη[3]· διευρύνει το φάσμα των επιλέξιμων δραστηριοτήτων, καθιστώντας δυνατή τη χρηματοδότηση της αγοράς εξοπλισμού που θα χρησιμοποιείται από ειδικευμένους οργανισμούς καταπολέμησης της παραχάραξης και της κιβδηλείας σε τρίτες χώρες, με στόχο την προστασία του ευρώ από την παραχάραξη και την κιβδηλεία· τέλος, αυξάνει το ανώτατο ποσοστό συγχρηματοδότησης στο 90% των επιλέξιμων δαπανών σε δεόντως αιτιολογημένες περιπτώσεις. Με αυτόν τον τρόπο θα αντιμετωπιστεί και η αυξανόμενη αδυναμία των κρατών μελών να συγχρηματοδοτούν έργα, που ανέκυψε τα τελευταία έτη, εξαιτίας της γενικής έλλειψης διαθέσιμων κεφαλαίων στις δημόσιες υπηρεσίες. Η αύξηση του ποσοστού συγχρηματοδότησης θα συμβάλει ιδίως στην πιο ισόρροπη γεωγραφική κατανομή δραστηριοτήτων, παρέχοντας στα κράτη μέλη ευρύτερο πεδίο εφαρμογής.

Αντίθετα, η διακοπή της εφαρμογής του προγράμματος θα μείωνε τις δαπάνες στο επίπεδο της ΕΕ, χωρίς ωστόσο να αποφέρει πραγματικές εξοικονομήσεις και αντισταθμιστικούς πόρους σε εθνικό επίπεδο ή στο πλαίσιο ενός άλλου προγράμματος της ΕΕ και, κατά συνέπεια, θα έθετε σε κίνδυνο την αποτελεσματική και ενιαία προστασία του ευρώ σε όλα τα κράτη μέλη και σε τρίτες χώρες.

3. Νομικά στοιχεία της πρότασης

3.1 Προστασία του ευρώ από την παραχάραξη και την κιβδηλεία

Η Ευρωπαϊκή Ένωση έχει αποκλειστική αρμοδιότητα στον τομέα της νομισματικής πολιτικής για τα κράτη μέλη με νόμισμα το ευρώ (άρθρο 3 παράγραφος 1 στοιχείο γ) της ΣΛΕΕ).

Η Συνθήκη προβλέπει ότι το Ευρωπαϊκό Κοινοβούλιο και το Συμβούλιο θεσπίζουν τα μέτρα που είναι αναγκαία για τη χρήση του ευρώ ως ενιαίου νομίσματος (άρθρο 133 της ΣΛΕΕ). Τα μέτρα αυτά περιλαμβάνουν επίσης την προστασία του ευρώ από την παραχάραξη και την κιβδηλεία. Βάσει του εν λόγω άρθρου, η προστασία του ευρώ ως ενιαίου νομίσματος υπάγεται στην αποκλειστική αρμοδιότητα της ΕΕ (άρθρο 3 παράγραφος 1 στοιχείο γ) της ΣΛΕΕ). Παράλληλα, οι εθνικές αρχές εκδίδουν τραπεζογραμμάτια και κέρματα σε ευρώ, σύμφωνα με το άρθρο 128 της ΣΛΕΕ. Τα κράτη μέλη έχουν εκδώσει εθνική νομοθεσία και θεσπίσει εσωτερικούς κανόνες για την προστασία του ευρώ.

Το Πρόγραμμα Pericles αφορά αυτό τον ειδικό τομέα δραστηριότητας της Ευρωπαϊκής Επιτροπής και τη συνεργασία της με τις αρμόδιες αρχές των κρατών μελών καθώς και με τα άλλα ευρωπαϊκά θεσμικά όργανα και οργανισμούς, και ειδικότερα μέσω της OLAF.

Έχει καθοριστική σημασία να εξακολουθήσει να υπάρχει ένα μέσο με ειδικό σκοπό την προστασία του ευρώ από την απάτη και τη παραχάραξη. Η στήριξη από προγράμματα που σχεδιάζονται για να έχουν ευρύτερο αντίκτυπο θα ήταν λιγότερο αποτελεσματική για την αντιμετώπιση ενός παρόμοιου ειδικού ζητήματος και, από πολιτική άποψη, τα θεσμικά όργανα της ΕΕ πρέπει να αποδείξουν ότι είναι πράγματι αποφασισμένα να ασχοληθούν με αυτό το σημαντικό στοιχείο πολιτικής της ΕΕ και ευρωπαϊκής ταυτότητας. Κατά συνέπεια, το Πρόγραμμα Pericles:

- θα αποσκοπεί αποκλειστικά στην προστασία του ευρώ, στο πλαίσιο ενός μακροπρόθεσμου οράματος που είναι σύμφωνο με τους άλλους στόχους της ΕΕ, βάσει των προτεραιοτήτων που καθορίζονται κάθε έτος γι' αυτό τον συγκεκριμένο τομέα εμπειρογνωμοσύνης,

- θα επιτρέψει να εστιάζεται η εφαρμογή άλλων προγραμμάτων της ΕΕ σε άλλες προτεραιότητες εκτός από την προστασία του ευρώ,

- θα λαμβάνει πλήρως υπόψη τα αποτελέσματα των δραστηριοτήτων που έχουν ήδη χρηματοδοτηθεί στο παρελθόν σε αυτόν τον τομέα, συμπεριλαμβανομένων των στοχευμένων κανόνων για τους δικαιούχους και τη γεωγραφική ισορροπία,

- θα αποσκοπεί, εκτός από το να συμβάλει άμεσα στη βελτίωση της κατάστασης σε ορισμένα κράτη μέλη, στο να αναδείξει με έμφαση την ευρωπαϊκή διάσταση της προστασίας του ενιαίου νομίσματος της Ευρώπης.

3.2 Απλούστευση

Προτεραιότητα της Επιτροπής στο πλαίσιο αυτού του προγράμματος, όπως και άλλων προγραμμάτων του Πολυετούς Δημοσιονομικού Πλαισίου (ΠΔΠ), είναι η απλούστευση του κανονιστικού περιβάλλοντος και η όσο το δυνατό μεγαλύτερη διευκόλυνση της πρόσβασης των αρμόδιων εθνικών αρχών των κρατών μελών σε αυτό το Πρόγραμμα και της εφαρμογής του σε τρίτες χώρες. Η προσέγγιση αυτή ακολουθείται στο Πρόγραμμα «Pericles 2020» μέσω μιας απλούστερης, συνεπέστερης και τυποποιημένης διοικητικής διαδικασίας για την πρόσβαση των δικαιούχων στη χρηματοδότηση.

Η πρόταση προγράμματος είναι απολύτως σύμφωνη με τον δημοσιονομικό κανονισμό και τους κανόνες εφαρμογής του. Οι επιχορηγήσεις και οι συμβάσεις προμηθειών αποτελούν τα κύρια χρηματοδοτικά μέσα που χρησιμοποιούνται για την υλοποίηση του προγράμματος. Βάσει των αποτελεσμάτων της ενδιάμεσης αξιολόγησης, το Πρόγραμμα θα διευκολύνει τις αρμόδιες εθνικές αρχές να συντάσσουν αιτήσεις. Για να απλουστευθούν οι διαδικασίες και να μειωθεί η διοικητική επιβάρυνση, θα καταστεί σαφέστερος ο τρόπος υπολογισμού των προς διάθεση ποσών και το πρόγραμμα φιλικότερο προς τον χρήστη. Η νομοθεσία θα τροποποιηθεί, ώστε να υπάρχει μεγαλύτερη ευελιξία στη χρήση των χορηγούμενων ποσών· ο στόχος αυτός θα επιτευχθεί με την απλούστευση εκείνων των δημοσιονομικών διατάξεων του προγράμματος που καθορίζουν ανελαστικά τις ειδικές δαπάνες οι οποίες πρέπει να βαρύνουν τα κράτη μέλη και την Επιτροπή.

Ένα άλλο προβλεπόμενο μέτρο απλούστευσης συνίσταται στην απευθείας ενημέρωση και διαβούλευση των αντιπροσώπων των κρατών μελών στην Ομάδα Εμπειρογνωμόνων για την Παραχάραξη του Ευρώ (ECEG) στα διάφορα στάδια εφαρμογής του προγράμματος. Με τον τρόπο αυτό, οι βελτιώσεις στην εφαρμογή και τις διαδικασίες μπορούν να εισάγονται απευθείας στο ετήσιο πρόγραμμα εργασίας με βάση τις παρατηρήσεις των εμπειρογνωμόνων που συμμετέχουν σε αυτή την ομάδα.

3.3 Συμμόρφωση με τις αρχές της αναλογικότητας και της προστιθέμενης αξίας του προγράμματος

Το Πρόγραμμα Pericles αφορά εν μέρει δραστηριότητες της Ευρωπαϊκής Επιτροπής, και ειδικότερα της OLAF, και τη συνεργασία με τα ευρωπαϊκά θεσμικά όργανα και οργανισμούς και με τα κράτη μέλη. Κατά συνέπεια, εξ ορισμού, οι βασικοί στόχοι της πρότασης δεν είναι δυνατό να επιτευχθούν μόνο μέσω της δράσης σε εθνικό επίπεδο.

Η διαβούλευση των βασικών φορέων υλοποίησης του προγράμματος Pericles το 2011 κατέδειξε ότι τηρείται απολύτως η αρχή της αναλογικότητας.

Η Επιτροπή έχει την πρωτοβουλία για τον ετήσιο και πολυετή προγραμματισμό της Ένωσης (άρθρο 17 της ΣΕΕ). Η Ένωση μπορεί να στηρίζει τις προσπάθειες των κρατών μελών να βελτιώσουν τη διοικητική τους ικανότητα για την εφαρμογή του δικαίου της Ένωσης. Η δράση αυτή μπορεί να περιλαμβάνει τη διευκόλυνση της ανταλλαγής πληροφοριών και δημοσίων υπαλλήλων καθώς και τη στήριξη προγραμμάτων κατάρτισης. Οι δαπάνες σε επίπεδο ΕΕ για την προστασία του ευρώ αιτιολογούνται, συνεπώς, βάσει της αποκλειστικής αρμοδιότητας της ΕΕ. Η προστιθέμενη αξία του προγράμματος Pericles καταδεικνύεται κυρίως από τα αποτελέσματα της συλλογικής ειδικής κατάρτισης και συνδρομής· η κατάρτιση αυτού του είδους, οι πολυτομεακές και διεθνείς ενέργειες ευαισθητοποίησης και άλλη ειδική συνδρομή πραγματοποιούνται μόνο βάσει του προγράμματος Pericles. Επιπλέον, οι ανταλλαγές προσωπικού, που αποτελούν ένα από τα πλέον επιτυχή στοιχεία του προγράμματος Pericles και συμβάλλουν στη στενότερη συνεργασία και δικτύωση, θα ήταν πολύ δύσκολο να πραγματοποιηθούν χωρίς την ύπαρξη του προγράμματος Pericles.

Το Πρόγραμμα Pericles συμβάλλει στη συνεργασία υψηλού επιπέδου μεταξύ των κρατών μελών καθώς και με τρίτες χώρες η οποία οδηγεί σε περιορισμό των φαινομένων παραχάραξης και κιβδηλείας του ευρώ σε χαμηλά επίπεδα και στον τακτικό εντοπισμό παράνομων εργαστηρίων εκτύπωσης και κοπής και στη σύλληψη των παραχαρακτών. Το Πρόγραμμα «Pericles 2020» θα συμβάλει ουσιαστικά στη διατήρηση και περαιτέρω βελτίωση της προστασίας υψηλού επιπέδου του ευρώ που συνδέεται με την εντατικοποίηση της διασυνοριακής συνεργασίας, τις ανταλλαγές και τη συνδρομή. Συγχρόνως, θα επιτευχθούν εξοικονομήσεις από τη συλλογική διοργάνωση δραστηριοτήτων και τις δημόσιες συμβάσεις, σε σύγκριση με τις δυνητικές μεμονωμένες εθνικές πρωτοβουλίες. Οι προτεραιότητες και οι στρατηγικές υλοποίησης εξετάζονται τακτικά σε συνεδριάσεις της Ομάδας Εμπειρογνωμόνων για την Παραχάραξη του Ευρώ (ECEG). Η ECEG συντονίζει και συμμετέχει στην εφαρμογή των δραστηριοτήτων του προγράμματος Pericles.

Επιπλέον, οι στόχοι έχουν ανανεωθεί με ειδική έμφαση στον καθορισμό συγκεκριμένων, μετρήσιμων, εφικτών, συναφών και χρονικά προσδιορισμένων (SMART) κριτηρίων. Αυτό θα συμβάλει επίσης στη διασφάλιση της σωστής εφαρμογής και παρακολούθησης.

3.4 Νομική βάση

Η νομική βάση της πρότασης είναι το άρθρο 133 της ΣΛΕΕ. Η εφαρμογή του προγράμματος Pericles θα επεκταθεί στα κράτη μέλη που δεν έχουν υιοθετήσει το ευρώ ως το κοινό νόμισμά τους, μέσω πρότασης παράλληλου κανονισμού βάσει του άρθρου 352 της ΣΛΕΕ.

4. Δημοσιονομικές επιπτώσεις

Το πρόγραμμα καλύπτει την περίοδο 2014-2020.

Ο συνολικός προϋπολογισμός του προγράμματος ανέρχεται σε 7 .700 000 ευρώ σε τρέχουσες τιμές. Το ποσό αυτό είναι σύμφωνο με την πρόταση της Επιτροπής για το επόμενο Πολυετές Δημοσιονομικό Πλαίσιο για την περίοδο 2014-2020: «Προϋπολογισμός για την Ευρώπη 2020»[4].

Το επισυναπτόμενο στην παρούσα πρόταση κανονισμού νομοθετικό δημοσιονομικό δελτίο προσδιορίζει τις δημοσιονομικές επιπτώσεις και τους απαιτούμενους ανθρώπινους και δημοσιονομικούς πόρους.

2011/0449 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για τη θέσπιση προγράμματος ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία (πρόγραμμα «Pericles 2020»)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 133,

Έχοντας υπόψη την πρόταση της Ευρωπαϊκής Επιτροπής[5],

Κατόπιν διαβιβάσεως του σχεδίου νομοθετικής πράξης στα εθνικά κοινοβούλια,

Έχοντας υπόψη τη γνώμη της Ευρωπαϊκής Κεντρικής Τράπεζας,

Αποφασίζοντας σύμφωνα με τη συνήθη νομοθετική διαδικασία,

Εκτιμώντας τα ακόλουθα:

1. Η Ένωση και τα κράτη μέλη έχουν θέσει ως στόχο τη θέσπιση των αναγκαίων μέτρων για τη χρήση του ευρώ ως ενιαίου νομίσματος. Τα μέτρα αυτά περιλαμβάνουν την προστασία του ευρώ από την παραχάραξη και την κιβδηλεία.

2. Ο κανονισμός (ΕΚ) αριθ. 1338/2001[6] του Συμβουλίου, της 28ης Ιουνίου 2011, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία προβλέπει ανταλλαγές πληροφοριών, συνεργασία και αμοιβαία συνδρομή, θεσπίζοντας ένα εναρμονισμένο πλαίσιο για την προστασία του ευρώ. Η εφαρμογή αυτού του κανονισμού επεκτάθηκε και στα κράτη μέλη που δεν έχουν υιοθετήσει το ευρώ ως το ενιαίο νόμισμά τους, έτσι ώστε να παρέχεται ισοδύναμο επίπεδο προστασίας του ευρώ σε ολόκληρη την Ένωση.

3. Οι δραστηριότητες που αποσκοπούν στην προώθηση της ανταλλαγής πληροφοριών και προσωπικού, την τεχνική και επιστημονική βοήθεια και την ειδική κατάρτιση συμβάλλουν σημαντικά στην προστασία του ενιαίου νομίσματος της Ευρώπης από την παραχάραξη και κιβδηλεία και τη συναφή απάτη και, ως εκ τούτου, στην επίτευξη υψηλού και ισοδύναμου επιπέδου προστασίας σε όλη την Ένωση.

4. Η στήριξη αυτών των δραστηριοτήτων στο παρελθόν, βάσει της απόφασης 2001/923/ΕΚ του Συμβουλίου της 17ης Δεκεμβρίου 2001 για τη θέσπιση προγράμματος δράσης στον τομέα των ανταλλαγών, της συνδρομής και της κατάρτισης για την προστασία του ευρώ από την παραχάραξη και την κιβδηλεία (Πρόγραμμα «Pericles»)[7], συνέβαλε στην αναβάθμιση των δραστηριοτήτων της Ένωσης και των κρατών μελών στον τομέα της προστασίας του ευρώ από την παραχάραξη και την κιβδηλεία. Οι στόχοι του Προγράμματος Pericles τόσο για την περίοδο 2002-2006 όσο και για την περίοδο 2007-2013 επιτεύχθηκαν.

5. Η Επιτροπή πραγματοποίησε εκτίμηση επιπτώσεων το 2011 για να αξιολογήσει αν πρέπει να συνεχιστεί ή όχι η εφαρμογή του Προγράμματος.

6. Για τη συνέχιση και περαιτέρω ανάπτυξη δραστηριοτήτων στο επίπεδο της Ένωσης και των κρατών μελών στον τομέα της προστασίας του ευρώ από την παραχάραξη και την κιβδηλεία, πρέπει επίσης να ληφθούν υπόψη οι νέες προκλήσεις σε συνθήκες δημοσιονομικής λιτότητας. Βάσει του νέου Προγράμματος, οι υποβαλλόμενες από τα συμμετέχοντα κράτη μέλη προτάσεις μπορούν να περιλαμβάνουν συμμετέχοντες και από τρίτες χώρες, εάν η παρουσία τους είναι σημαντική για την προστασία του ευρώ.

7. Πρέπει να διασφαλιστεί ότι το παρόν πρόγραμμα δράσης της Ένωσης είναι συνεπές και συμπληρωματικό προς άλλα προγράμματα και δραστηριότητες. Η Επιτροπή οφείλει να διεξάγει όλες τις αναγκαίες διαβουλεύσεις για την αξιολόγηση των αναγκών σε σχέση με την προστασία του ευρώ με τα βασικά εμπλεκόμενα μέρη (ιδίως με τις οριζόμενες από τα κράτη μέλη αρμόδιες εθνικές αρχές, με την ΕΚΤ και την Europol), στο πλαίσιο της προβλεπόμενης από τον κανονισμό (ΕΚ) αριθ. 1338/2001 συμβουλευτικής επιτροπής, ιδίως όσον αφορά τις ανταλλαγές, τη συνδρομή και την κατάρτιση για τον σκοπό της εφαρμογής του παρόντος προγράμματος.

8. Ο παρών κανονισμός εφαρμόζεται με την απόλυτη τήρηση των διατάξεων του κανονισμού (ΕΚ, Ευρατόμ) αριθ. XX/XX της XX 2012 σχετικά με τους δημοσιονομικούς κανόνες που εφαρμόζονται στον ετήσιο προϋπολογισμό της Ευρωπαϊκής Ένωσης. Τα οικονομικά συμφέροντα της Ευρωπαϊκής Ένωσης πρέπει να προστατεύονται μέσω της εφαρμογής αναλογικών μέτρων σε όλο τον κύκλο δαπανών, τα οποία περιλαμβάνουν την πρόληψη, την ανίχνευση και διερεύνηση παρατυπιών, την ανάκτηση απολεσθέντων, αχρεωστήτως καταβληθέντων ή εσφαλμένα χρησιμοποιηθέντων κονδυλίων και, κατά περίπτωση, την επιβολή κυρώσεων.

9. Η αξιολόγηση του Προγράμματος Pericles από κοινού με τους συμμετέχοντες φορείς καταδεικνύει την προστιθέμενη αξία του όσον αφορά το υψηλό επίπεδο συνεργασίας μεταξύ των κρατών μελών και με τρίτες χώρες καθώς και τη συμπληρωματικότητα με δραστηριότητες που αναλαμβάνονται σε εθνικό επίπεδο και έχουν ως αποτέλεσμα την αυξημένη αποτελεσματικότητα. Η συνέχιση της εφαρμογής του Προγράμματος Pericles στο επίπεδο της Ένωσης αναμένεται να συμβάλει ουσιαστικά στη διατήρηση και τη βελτίωση του υψηλού επιπέδου προστασίας του ευρώ, σε συνδυασμό με την εντατικοποίηση της διασυνοριακής συνεργασίας, των ανταλλαγών και της συνδρομής. Συγχρόνως, θα επιτευχθούν συνολικές εξοικονομήσεις μέσω της συλλογικής οργάνωσης δραστηριοτήτων και δημόσιων συμβάσεων σε σύγκριση με πιθανές μεμονωμένες εθνικές πρωτοβουλίες.

10. Η Επιτροπή οφείλει να υποβάλει στο Ευρωπαϊκό Κοινοβούλιο και το Συμβούλιο ανεξάρτητη ενδιάμεση έκθεση σχετικά με την εφαρμογή του Προγράμματος και τελική έκθεση για την επίτευξη των στόχων του.

11. Ο παρών κανονισμός είναι σύμφωνος με τις αρχές της προστιθέμενης αξίας και της αναλογικότητας. Το Πρόγραμμα Pericles διευκολύνει τη συνεργασία μεταξύ των κρατών μελών και ανάμεσα στην Επιτροπή και τα κράτη μέλη, με στόχο την προστασία του ευρώ από την παραχάραξη και την κιβδηλεία, χωρίς να θίγονται οι αρμοδιότητες των κρατών μελών, με αποτελεσματικότερη χρησιμοποίηση των πόρων σε σχέση με το αποτέλεσμα που θα μπορούσε να επιτευχθεί σε εθνικό επίπεδο. Η δράση στο επίπεδο της Ένωσης είναι αναγκαία και δικαιολογημένη, διότι βοηθά σαφώς τα κράτη μέλη να προστατεύουν συλλογικά το ευρώ και ενθαρρύνει τη χρήση κοινών μηχανισμών της Ένωσης για την καλύτερη συνεργασία και ανταλλαγή πληροφοριών μεταξύ των αρμόδιων αρχών.

12. Το πρόγραμμα θα εφαρμοστεί για περίοδο επτά ετών, ώστε η διάρκειά του να συμπίπτει με αυτήν του Πολυετούς Δημοσιονομικού Πλαισίου που ορίζεται στο [άρθρο 1] του κανονισμού του Συμβουλίου σχετικά με τον καθορισμό του Πολυετούς Δημοσιονομικού Πλαισίου για την περίοδο 2014-2020.

13. Η Επιτροπή πρέπει να εγκρίνει τα ετήσια προγράμματα εργασίας για τον καθορισμό των προτεραιοτήτων, της κατανομής των πόρων και των κριτηρίων αξιολόγησης για τις επιχορηγήσεις των δραστηριοτήτων. Για να εξασφαλιστούν ενιαίοι όροι εφαρμογής του παρόντος κανονισμού, πρέπει να μεταβιβαστούν στην Επιτροπή εκτελεστικές αρμοδιότητες.

14. Ο παρών κανονισμός θεσπίζει, για τη συνολική διάρκεια του προγράμματος, χρηματοδότηση που συνιστά για την αρμόδια για τον προϋπολογισμό αρχή, κατά τη διάρκεια της ετήσιας διαδικασίας του προϋπολογισμού, την προνομιακή αναφορά κατά την έννοια του σημείου [17] της Διοργανικής Συμφωνίας της XX/YY/201Z μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη συνεργασία σε δημοσιονομικά θέματα και τη χρηστή δημοσιονομική διαχείριση.

15. Τα οικονομικά συμφέροντα της Ένωσης πρέπει να προστατεύονται μέσω αναλογικών μέτρων καθ' όλη τη διάρκεια του κύκλου δαπανών, τα οποία περιλαμβάνουν την πρόληψη, την ανίχνευση και διερεύνηση παρατυπιών, την ανάκτηση απωλεσθέντων, αχρεωστήτως καταβληθέντων ή εσφαλμένα χρησιμοποιηθέντων κονδυλίων και, κατά περίπτωση, την επιβολή κυρώσεων.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Κεφάλαιο I

Γενικές διατάξεις

Άρθρο 1

Αντικείμενο

Θεσπίζεται το πολυετές πρόγραμμα δράσης «Pericles 2020» (στο εξής το «Πρόγραμμα») για την προώθηση δραστηριοτήτων για την προστασία του ευρώ από την παραχάραξη και την κιβδηλεία και τη σχετιζόμενη απάτη. Το πρόγραμμα εφαρμόζεται από την 1η Ιανουαρίου 2014 έως την 31η Δεκεμβρίου 2020.

Άρθρο 2

Προστιθέμενη αξία

Το Πρόγραμμα συμβάλλει στην αύξηση της διεθνικής συνεργασίας για την προστασία του ευρώ στο επίπεδο της Ένωσης και διεθνώς, καθώς και στη μεγαλύτερη αποτελεσματικότητα αυτών των ενεργειών βάσει βέλτιστων πρακτικών, κοινών προτύπων και κοινής ειδικής κατάρτισης.

Άρθρο 3

Γενικός στόχος του Προγράμματος

Ο γενικός στόχος του Προγράμματος είναι η πρόληψη και καταστολή της παραχάραξης και κιβδηλείας, καθώς και της απάτης, συμβάλλοντας στην αύξηση της ανταγωνιστικότητας της ευρωπαϊκής οικονομίας και στη διασφάλιση της βιωσιμότητας των δημόσιων οικονομικών.

Άρθρο 4

Ειδικός στόχος του Προγράμματος

Ο ειδικός στόχος του Προγράμματος είναι η προστασία των τραπεζογραμματίων και των κερμάτων του ευρώ από την παραχάραξη και κιβδηλεία και τη σχετιζόμενη απάτη, μέσω της στήριξης και συμπλήρωσης των μέτρων που λαμβάνουν τα κράτη μέλη και της ενίσχυσης των προσπαθειών των εθνικών και ευρωπαϊκών αρχών να αναπτύξουν μεταξύ τους και με την Ευρωπαϊκή Επιτροπή στενή και τακτική συνεργασία, συμπεριλαμβανομένων τρίτων χωρών και διεθνών οργανισμών.

Ο στόχος αυτός μετράται, μεταξύ άλλων, με την αποτελεσματικότητα της δράσης των οικονομικών, τεχνικών, διωκτικών και δικαστικών αρχών λαμβάνοντας υπόψη τον αριθμό των περιπτώσεων παραχάραξης και κιβδηλείας που διαπιστώνονται, των παράνομων εργαστηρίων που εξαρθρώνονται, των ατόμων που συλλαμβάνονται και των κυρώσεων που επιβάλλονται.

Άρθρο 5

Επιλέξιμοι φορείς για χρηματοδότηση

Οι επιλέξιμοι φορείς για χρηματοδότηση της Ένωσης βάσει του Προγράμματος είναι οι εθνικές αρμόδιες αρχές των κρατών μελών που ορίζονται στο άρθρο 2 στοιχείο β) του κανονισμού (ΕΚ) αριθ. 1338/2001.

Άρθρο 6

Συμμετοχή στο Πρόγραμμα

Οι συμμετέχουσες χώρες είναι τα κράτη μέλη που έχουν υιοθετήσει το ευρώ ως το ενιαίο νόμισμά τους. Οι υποβαλλόμενες από τα κράτη μέλη προτάσεις μπορούν να περιλαμβάνουν συμμετέχοντες από άλλες χώρες, εάν η παρουσία τους είναι σημαντική για την προστασία του ευρώ.

Άρθρο 7

Ομάδες-στόχοι και κοινές δραστηριότητες

16. Το Πρόγραμμα στοχεύει στη συμμετοχή των ακόλουθων ομάδων:

α) του προσωπικού οργανισμών που ασχολείται με την ανίχνευση και καταστολή της παραχάραξης και κιβδηλείας (ιδίως των αστυνομικών και οικονομικών υπηρεσιών, σε συνάρτηση με τα ειδικά καθήκοντά τους σε εθνικό επίπεδο)·

β) του προσωπικού των υπηρεσιών πληροφοριών·

γ) εκπροσώπων των εθνικών κεντρικών τραπεζών, των νομισματοκοπείων, εμπορικών τραπεζών και άλλων ενδιάμεσων χρηματοπιστωτικών οργανισμών (ιδίως όσον αφορά τις υποχρεώσεις των χρηματοπιστωτικών οργανισμών)·

δ) των δικαστικών λειτουργών και των ειδικευμένων σε αυτόν τον τομέα νομικών·

ε) άλλων ενδιαφερόμενων επαγγελματικών ομάδων (όπως εμπορικά και βιομηχανικά επιμελητήρια ή παρόμοιοι φορείς που μπορούν να παρέχουν πρόσβαση σε μικρομεσαίες επιχειρήσεις, πάροχοι υπηρεσιών λιανικής και εταιρείες του τομέα των χρηματαποστολών).

17. Οι δραστηριότητες βάσει του προγράμματος μπορεί να οργανώνονται από κοινού με την Επιτροπή και άλλους εταίρους που έχουν συναφή εμπειρία, όπως:

α) οι εθνικές κεντρικές τράπεζες και η ΕΚΤ·

β) τα Εθνικά Κέντρα Ανάλυσης (ΕΚΑ) και τα Εθνικά Κέντρα Ανάλυσης Κερμάτων (ΕΚΑΚ)·

γ) το Ευρωπαϊκό Τεχνικό και Επιστημονικό Κέντρο (ΕΤΕΚ) και τα εθνικά νομισματοκοπεία·

δ) η Eυρωπόλ, η Iντερπόλ και η Eurojust·

ε) τα εθνικά κεντρικά γραφεία καταστολής της παραχάραξης και κιβδηλείας που προβλέπονται στο άρθρο 12 της Διεθνούς Σύμβασης για την καταστολή της παραχάραξης και της κιβδηλείας, η οποία υπογράφηκε στη Γενεύη στις 20 Απριλίου 1929[8], καθώς και άλλοι οργανισμοί που ειδικεύονται στην πρόληψη, την ανίχνευση και την καταστολή της παραχάραξης και της κιβδηλείας·

στ) οι ειδικευμένοι φορείς, στον τομέα των τεχνολογιών αναπαραγωγής και πιστοποίησης, οι τυπογράφοι και οι χαράκτες·

ζ) κάθε άλλος οργανισμός με ειδική εμπειρογνωμοσύνη, συμπεριλαμβανομένων, κατά περίπτωση, φορέων από τρίτες χώρες και ιδίως από υποψήφιες για προσχώρηση χώρες.

Άρθρο 8

Επιλέξιμες δραστηριότητες

18. Το πρόγραμμα λαμβάνει υπόψη τις διεθνικές και πολυτομεακές πτυχές της καταπολέμησης της παραχάραξης και προωθεί τις βέλτιστες πρακτικές που είναι προσαρμοσμένες στις εθνικές ιδιαιτερότητες κάθε κράτους μέλους.

19. Το πρόγραμμα στηρίζει δραστηριότητες, σύμφωνα με τους στόχους που ορίζονται στα άρθρα 3 και 4, και συγκεκριμένα:

α) Την ανταλλαγή πληροφοριών, ιδίως μέσω της διοργάνωσης εργαστηρίων, συνεδριάσεων και σεμιναρίων, με στοχευμένες αποσπάσεις και ανταλλαγές προσωπικού αρμόδιων εθνικών αρχών και άλλες συναφείς δραστηριότητες. Η ανταλλαγή πληροφοριών στοχεύει μεταξύ άλλων:

- σε μεθοδολογίες παρακολούθησης και ανάλυσης του οικονομικού και δημοσιονομικού αντίκτυπου της παραχάραξης και κιβδηλείας·

- στη λειτουργία βάσεων δεδομένων και συστημάτων έγκαιρης προειδοποίησης·

- στη χρήση μέσων ανίχνευσης ιδίως με τη βοήθεια εφαρμογών της πληροφορικής·

- στις μεθόδους έρευνας και διερεύνησης·

- στην επιστημονική συνδρομή (ιδίως βάσεις επιστημονικών δεδομένων και τεχνολογική ενημέρωση/παρακολούθηση των καινοτομιών)·

- στην προστασία του ευρώ εκτός της Ένωσης·

- σε ερευνητικές δραστηριότητες·

- στην παροχή ειδικής επιχειρησιακής εμπειρογνωμοσύνης.

β) Τεχνική, επιστημονική και επιχειρησιακή υποστήριξη που περιλαμβάνει ιδίως:

- κάθε μέτρο που επιτρέπει τη δημιουργία σε επίπεδο Ευρωπαϊκής Ένωσης παιδαγωγικών μέσων (συλλογή της νομοθεσίας της Ευρωπαϊκής Ένωσης, ενημερωτικά δελτία, πρακτικά εγχειρίδια, γλωσσάρια και λεξικά, βάσεις δεδομένων, ιδίως στον τομέα της επιστημονικής συνδρομής ή της τεχνολογικής παρακολούθησης), ή εφαρμογές πληροφορικής υποστήριξης (όπως τα λογισμικά)·

- συναφείς μελέτες πολυτομεακής και διεθνικής διάστασης·

- ανάπτυξη μέσων και μεθόδων τεχνικής στήριξης για τη διευκόλυνση των δραστηριοτήτων ανίχνευσης σε επίπεδο Ευρωπαϊκής Ένωσης·

- χρηματοδοτική στήριξη της συνεργασίας σε ενέργειες στις οποίες συμμετέχουν τουλάχιστον δύο κράτη, όταν η υποστήριξη αυτή δεν είναι διαθέσιμη από άλλα προγράμματα των ευρωπαϊκών οργάνων και οργανισμών.

γ) Επιχορηγήσεις για τη χρηματοδότηση της αγοράς εξοπλισμού που θα χρησιμοποιείται από ειδικευμένες αρχές καταστολής της παραχάραξης για την προστασία του ευρώ από την παραχάραξη.

Κεφάλαιο II

Δημοσιονομικό πλαίσιο

Άρθρο 9

Χρηματοδότηση

Οι διαθέσιμες πιστώσεις για την εφαρμογή του Προγράμματος για την περίοδο από την 1η Ιανουαρίου 2014 έως τις 31 Δεκεμβρίου 2020 ανέρχονται 7.700.000 ευρώ σε τρέχουσες τιμές.

Άρθρο 10

Χρηματοδοτική συνδρομή και συγχρηματοδότηση

20. Η Επιτροπή εφαρμόζει το Πρόγραμμα σύμφωνα με τον δημοσιονομικό κανονισμό.

21. Η χρηματοδότηση της Ένωσης σε δραστηριότητες που προβλέπονται από το άρθρο 8 έχει τη μορφή:

α) επιχορηγήσεων·

β) δημοσίων συμβάσεων.

22. Η αγορά εξοπλισμού δεν αποτελεί το μοναδικό στοιχείο της συμφωνίας επιχορήγησης.

23. Το ποσοστό συγχρηματοδότησης για επιχορηγήσεις που χορηγούνται βάσει του Προγράμματος δεν υπερβαίνει το 80% των επιλέξιμων δαπανών. Σε έκτακτες και δεόντως αιτιολογημένες περιπτώσεις, που προσδιορίζονται στο αναφερόμενο στο άρθρο 11 ετήσιο πρόγραμμα εργασίας, το ποσοστό συγχρηματοδότησης δεν υπερβαίνει το 90% των επιλέξιμων δαπανών.

24. Όταν οι προβλεπόμενες στο άρθρο 8 δραστηριότητες οργανώνονται από κοινού με άλλους εταίρους, όπως η ΕΚΤ, η Eurojust, η Eυροπόλ ή η Iντερπόλ, οι συνακόλουθες δαπάνες κατανέμονται μεταξύ των εταίρων. Σε κάθε περίπτωση, κάθε εταίρος βαρύνεται με τα έξοδα ταξιδιού και διαμονής των δικών του προσκεκλημένων ομιλητών.

Άρθρο 11

Ετήσιο πρόγραμμα εργασίας

Η Επιτροπή εκδίδει ετήσια προγράμματα εργασίας για την εφαρμογή του Προγράμματος, στα οποία προσδιορίζονται οι επιδιωκόμενοι στόχοι, τα αναμενόμενα αποτελέσματα, η μέθοδος εφαρμογής και το συνολικό ποσό τους. Περιέχουν επίσης συνοπτική περιγραφή των προς χρηματοδότηση δράσεων, ενδεικτικό ποσό που διατίθεται για κάθε δράση και ενδεικτικό χρονοδιάγραμμα εφαρμογής. Για τις επιχορηγήσεις, περιλαμβάνουν τις προτεραιότητες, τα βασικά κριτήρια αξιολόγησης και το μέγιστο ποσοστό συγχρηματοδότησης.

Τα κονδύλια του προϋπολογισμού που διατίθενται για ενέργειες επικοινωνίας οι οποίες υλοποιούνται από την Επιτροπή βάσει του παρόντος κανονισμού καλύπτουν επίσης την επικοινωνία εταιρικού τύπου σε σχέση με τις πολιτικές προτεραιότητες της Ευρωπαϊκής Ένωσης.

Κεφάλαιο ΙΙΙ

Παρακολούθηση και αξιολόγηση

Άρθρο 12

Παρακολούθηση, αξιολόγηση και διαχείριση

25. Το Πρόγραμμα εφαρμόζεται από την Επιτροπή σε συνεργασία με τα κράτη μέλη, με διαβουλεύσεις σε διάφορα στάδια της εφαρμογής του Προγράμματος, στο πλαίσιο της προβλεπόμενης στον κανονισμό (ΕΚ) αριθ. 1338/2001 συμβουλευτικής επιτροπής, λαμβάνοντας υπόψη τα συναφή μέτρα που λαμβάνουν άλλοι αρμόδιοι φορείς, ιδίως η ΕΚΤ και η Europol. Η Επιτροπή επιδιώκει τη διασφάλιση της συνέπειας και συμπληρωματικότητας ανάμεσα στο πρόγραμμα δράσης της Ευρωπαϊκής Ένωσης και άλλα συναφή προγράμματα και δραστηριότητες.

26. Η Επιτροπή ενημερώνει το Ευρωπαϊκό Κοινοβούλιο και το Συμβούλιο σε ετήσια βάση σχετικά με τα αποτελέσματα του Προγράμματος. Η ενημέρωση περιλαμβάνει πληροφορίες ως προς τη συνέπεια και συμπληρωματικότητα με άλλα προγράμματα και δραστηριότητες στο επίπεδο της Ένωσης. Η Επιτροπή δημοσιοποιεί διαρκώς τα αποτελέσματα των υποστηριζόμενων από το Πρόγραμμα δραστηριοτήτων. Όλες οι συμμετέχουσες χώρες παρέχουν στην Επιτροπή το σύνολο των στοιχείων και πληροφοριών που απαιτούνται για την παρακολούθηση και αξιολόγηση του προγράμματος.

27. Η Επιτροπή πραγματοποιεί αξιολόγηση του Προγράμματος. Το αργότερο έως τις 31 Δεκεμβρίου 2017 η Επιτροπή συντάσσει έκθεση αξιολόγησης σχετικά με την επίτευξη των στόχων όλων των μέτρων (ως προς τα αποτελέσματα και τις επιπτώσεις), την αποδοτική χρήση των πόρων και την ευρωπαϊκή προστιθέμενη αξία τους, προκειμένου να λάβει απόφαση ανανέωσης, τροποποίησης ή αναστολής των μέτρων. Η αξιολόγηση αφορά επίσης την έκταση της απλούστευσης, την εσωτερική και εξωτερική συνοχή της, τη διατήρηση της συνάφειας όλων των στόχων καθώς και τη συμβολή των μέτρων στην επίτευξη των προτεραιοτήτων της Ένωσης για έξυπνη, διατηρήσιμη και χωρίς αποκλεισμούς ανάπτυξη. Τα αποτελέσματα της αξιολόγησης συνεκτιμώνται στις μακροπρόθεσμες επιπτώσεις των προγενέστερων μέτρων. Οι μακροπρόθεσμες επιπτώσεις και η διατηρησιμότητα των αποτελεσμάτων του Προγράμματος αξιολογούνται για να χρησιμοποιηθούν σε απόφαση σχετικά με την πιθανή ανανέωση, τροποποίηση ή αναστολή μεταγενέστερου προγράμματος.

28. Επιπλέον, έως τις 31 Δεκεμβρίου 2021, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με την επίτευξη των στόχων του Προγράμματος.

Άρθρο 13

Προστασία των οικονομικών συμφερόντων της Ένωσης

29. Κατά την υλοποίηση δράσεων που χρηματοδοτούνται δυνάμει του παρόντος κανονισμού, η Επιτροπή λαμβάνει τα κατάλληλα μέτρα για να εξασφαλίζει την προστασία των οικονομικών συμφερόντων της Ένωσης, με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση, σε περίπτωση που διαπιστωθούν παρατυπίες, των αχρεωστήτως καταβληθέντων ποσών, καθώς επίσης, οσάκις κρίνεται σκόπιμο, με την επιβολή αποτελεσματικών, αναλογικών και αποτρεπτικών κυρώσεων.

30. Η Επιτροπή ή οι αντιπρόσωποί της και το Ελεγκτικό Συνέδριο έχουν την εξουσία να ελέγχουν, βάσει δικαιολογητικών καθώς και επιτόπιων ελέγχων, όλους τους δικαιούχους επιχορηγήσεων, τους εργολάβους και τους υπεργολάβους που έχουν λάβει πόρους της Ένωσης κατ’ εφαρμογή του Προγράμματος.

Η Ευρωπαϊκή Υπηρεσία Καταπολέμησης της Απάτης (OLAF) δύναται να διενεργεί επιτόπιους ελέγχους και επιθεωρήσεις στους οικονομικούς παράγοντες που έχουν σχέση, άμεσα ή έμμεσα, με τη χρηματοδότηση αυτή, σύμφωνα με τις διαδικασίες που καθορίζονται στον κανονισμό (Ευρατόμ, ΕΚ) αριθ. 2185/96, με στόχο τη διαπίστωση τυχόν απάτης, διαφθοράς ή οποιασδήποτε άλλης παράνομης ενέργειας εις βάρος των οικονομικών συμφερόντων της Ένωσης σε σχέση με συμφωνία ή απόφαση επιχορήγησης ή με σύμβαση που αφορά χρηματοδότηση από μέρους της Ένωσης.

Με την επιφύλαξη του πρώτου και του δεύτερου εδαφίου, στις συμφωνίες συνεργασίας με τρίτες χώρες και διεθνείς οργανισμούς, στις συμφωνίες και αποφάσεις επιχορήγησης και στις συμβάσεις που απορρέουν από την εφαρμογή του παρόντος κανονισμού, η Επιτροπή, το Ελεγκτικό Συνέδριο και η OLAF εξουσιοδοτούνται ρητώς να διενεργούν τέτοιους διαχειριστικούς ελέγχους, επιτόπιους ελέγχους και επιθεωρήσεις.

Κεφάλαιο IV

Τελικές διατάξεις

Άρθρο 14

Κατάργηση

Οι αποφάσεις 2001/923/ΕΚ[9], 2001/924/ΕΚ[10] 2006/75/ΕΚ[11], 2006/76/ΕΚ[12], 2006/849/ΕΚ[13] και 2006/850/ΕΚ[14] του Συμβουλίου καταργούνται με ισχύ από την 1η Ιανουαρίου 2014.

Ωστόσο, οι οικονομικές υποχρεώσεις σε σχέση με δράσεις που αναλήφθηκαν στο πλαίσιο αυτών των αποφάσεων εξακολουθούν να διέπονται από τις εν λόγω αποφάσεις μέχρι την ολοκλήρωσή τους.

Άρθρο 15

Έναρξη ισχύος

Ο παρών κανονισμός αρχίζει να ισχύει την 20η ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιανουαρίου 2014.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

1.1. Ονομασία της πρότασης/πρωτοβουλίας

1.2. Σχετικός(οί) τομέας(είς) πολιτικής που αφορά(ούν) τη δομή ΔΒΔ/ΠΒΔ

1.3. Χαρακτήρας της πρότασης/πρωτοβουλίας

1.4. Στόχος(οι)

1.5. Αιτιολόγηση της πρότασης/πρωτοβουλίας

1.6. Διάρκεια και δημοσιονομικές επιπτώσεις της δράσης

1.7. Προβλεπόμενος(οι) τρόπος(οι) διαχείρισης

2. MEΤΡΑ ΔΙΑΧΕΙΡΙΣΗΣ

2.1. Διατάξεις στον τομέα της παρακολούθησης και της υποβολής εκθέσεων

2.2. Σύστημα διαχείρισης και ελέγχου

2.3. Μέτρα για την πρόληψη περιπτώσεων απάτης και παρατυπίας

3. ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(είς) του πολυετούς δημοσιονομικού πλαισίου και γραμμή(ές) δαπανών του προϋπολογισμού που επηρεάζονται

3.2. Εκτιμώμενες επιπτώσεις στις δαπάνες

3.2.1. Συνοπτική παρουσίαση του εκτιμώμενου αντικτύπου στις δαπάνες

3.2.2. Εκτιμώμενες επιπτώσεις στις επιχειρησιακές πιστώσεις

3.2.3. Εκτιμώμενες επιπτώσεις στις πιστώσεις διοικητικού χαρακτήρα

3.2.4. Συμβατότητα με το ισχύον πολυετές δημοσιονομικό πλαίσιο

3.2.5. Συμμετοχή τρίτων στη χρηματοδότηση

3.3. Εκτιμώμενες δημοσιονομικές επιπτώσεις στα έσοδα

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Κανονισμός του Συμβουλίου της [...] για τη θέσπιση προγράμματος ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία (Πρόγραμμα «Pericles 2020»).

Ονομασία της πρότασης/πρωτοβουλίας

Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος Pericles για την προώθηση δραστηριοτήτων στον τομέα της προστασίας του ευρώ από την παραχάραξη και την κιβδηλεία.

Σχετικός(οί) τομέας(είς) πολιτικής που αφορά(ούν) τη δομή ΔΒΔ/ΠΒΔ[15]

Τομέας πολιτικής : 24 - Καταπολέμηση της απάτης

Χαρακτήρας της πρότασης/πρωτοβουλίας

( Η πρόταση/πρωτοβουλία αφορά νέα δράση

( Η πρόταση/πρωτοβουλία αφορά νέα δράση μετά από πιλοτικό σχέδιο/ προπαρασκευαστική δράση[16]

X Η πρόταση/πρωτοβουλία αφορά την παράταση υφιστάμενης δράσης

( Η πρόταση/πρωτοβουλία αφορά δράση προσανατολισμένη προς νέα δράση

Στόχοι

Ο(οι) πολυετής(είς) στρατηγικός(οί) στόχος(οι) της Επιτροπής που αφορά η πρόταση/πρωτοβουλία

Η παρούσα πρόταση αποτελεί μέρος μιας δέσμης νομοθετικών προτάσεων της Επιτροπής που σχετίζονται με το επόμενο πολυετές δημοσιονομικό πλαίσιο (συγχρηματοδότηση προγράμματος ΕΕ εντός του πολυετούς δημοσιονομικού πλαισίου 2014-2020).

Ο γενικός στόχος του Προγράμματος είναι η στήριξη και συμπλήρωση των μέτρων που λαμβάνουν τα κράτη μέλη για την προστασία των τραπεζογραμματίων και κερμάτων του ευρώ από την παραχάραξη και την κιβδηλεία και τη συναφή απάτη, στηρίζοντας τις προσπάθειες των αρμόδιων εθνικών και ευρωπαϊκών αρχών να αναπτύξουν μεταξύ τους και με την Ευρωπαϊκή Επιτροπή στενή και τακτική συνεργασία, συμπεριλαμβανομένων επίσης τρίτων χωρών και διεθνών οργανισμών.

Ειδικός(-οί) στόχος(-οι) και δραστηριότητα(-ες) ΔΒΔ/ΠΒΔ

Οι βραχυπρόθεσμοι στόχοι του προγράμματος περιλαμβάνουν:

31. την ευαισθητοποίηση σχετικά με την ενωσιακή και διεθνή διάσταση του ευρώ· τη διάδοση των γενικών γνώσεων σχετικά με την προστασία του ευρώ·

32. τη στήριξη της πρόληψης και τη συμβολή στην καταστολή της παραχάραξης του ευρώ και της συναφούς απάτης μέσω της ειδικής κατάρτισης και της συνδρομής σε αυτούς τους τομείς·

33. την προώθηση της σύγκλισης δραστηριοτήτων κατάρτισης υψηλού επιπέδου για εκπαιδευτές, λαμβάνοντας υπόψη τις εθνικές επιχειρησιακές στρατηγικές·

34. την ενθάρρυνση της στενότερης συνεργασίας μεταξύ των εμπλεκόμενων φορέων και του προσωπικού, την ανάπτυξη αμοιβαίας εμπιστοσύνης και την ανταλλαγή πληροφοριών, μεταξύ άλλων για μεθόδους δράσης, εμπειρίες και πρακτικές εργασίας·

35. τη στήριξη της ανάπτυξης ειδικής νομικής και δικαστικής προστασίας του ευρώ·

36. την αύξηση του επιπέδου προστασίας του ευρώ στις χώρες που έχουν χαρακτηριστεί υψηλού κινδύνου, με τη στήριξη της αγοράς ειδικών εξοπλισμών.

Αναμενόμενο(α) αποτέλεσμα(τα) και επιπτώσεις

Να προσδιοριστούν τα αποτελέσματα που αναμένεται να έχει η πρόταση/πρωτοβουλία όσον αφορά τους στοχοθετημένους(ες) δικαιούχους/ομάδες.

Οι δικαιούχοι τους οποίους αφορά η πρόταση είναι αποκλειστικά οι αρμόδιες αρχές των κρατών μελών για την προστασία του ευρώ. Οι ομάδες-στόχοι του Προγράμματος είναι το προσωπικό του δημόσιου και ιδιωτικού τομέα που ασχολείται με την προστασία του ευρώ

Οι επιπτώσεις περιλαμβάνουν:

37. θετικό αντίκτυπο στις εθνικές και διασυνοριακές δράσεις για την πρόληψη και καταστολή της παραχάραξης και κιβδηλείας και της απάτης σε σχέση με το ευρώ··

38. τη δυνατότητα υποστήριξης των προσπαθειών των αρμόδιων αρχών των κρατών μελών να επιτύχουν και να διατηρήσουν υψηλό και ισοδύναμο επίπεδο προστασίας των τραπεζογραμματίων και κερμάτων του ευρώ·

39. οφέλη για το αρμόδιο προσωπικό από τη σωστή διάδοση των γενικών και ειδικών γνώσεων και την ανάπτυξη της συνεργασίας και ειδικευμένων δικτύων για την προστασία των τραπεζογραμματίων και κερμάτων του ευρώ·

40. τη συνδρομή σε κράτη μέλη και σε τρίτες χώρες ώστε να βελτιώσουν το θεσμικό και νομικό πλαίσιό τους σε ένα εναρμονισμένο υψηλό πρότυπο για την προστασία από την παραχάραξη και κιβδηλεία του νομίσματος και τη συναφή απάτη.

Δείκτες αποτελεσμάτων και επιπτώσεων

Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

Βασικοί δείκτες παρακολούθησης της υλοποίησης του ειδικού στόχου:

- επίπεδο παραχάραξης και κιβδηλείας τραπεζογραμματίων και κερμάτων του ευρώ·

- αριθμός εξαρθρωμένων εργαστηρίων παραχάραξης·

- αριθμός συλληφθέντων· και

- επιβληθείσες κυρώσεις.

Τα προγράμματα εργασίας προσδιορίζουν ειδικούς στόχους και βασικά ορόσημα για την εφαρμογή του προγράμματος.

Αιτιολόγηση της πρότασης/πρωτοβουλίας

Η Συνθήκη προβλέπει ότι το Ευρωπαϊκό Κοινοβούλιο και το Συμβούλιο θεσπίζουν τα αναγκαία μέτρα για τη χρήση του ευρώ ως ενιαίου νομίσματος (άρθρο 133 της ΣΛΕΕ). Τα μέτρα αυτά περιλαμβάνουν την προστασία του ευρώ από την παραχάραξη και την κιβδηλεία. Βάσει του ίδιου άρθρου, η προστασία του ευρώ ως ενιαίου νομίσματος υπάγεται στην αρμοδιότητα της ΕΕ. Παράλληλα, οι εθνικές αρχές εκδίδουν τραπεζογραμμάτια και κέρματα του ευρώ, σύμφωνα με το άρθρο 128 της ΣΛΕΕ. Τα κράτη μέλη έχουν εκδώσει εθνική νομοθεσία και θεσπίσει εσωτερικούς κανόνες για την προστασία του ευρώ.

Βραχυπρόθεσμη ή μακροπρόθεσμη κάλυψη αναγκών

Λαμβάνοντας υπόψη την εμπειρία του παρελθόντος και τα αποτελέσματα της εφαρμογής του προγράμματος Pericles, το πρόγραμμα «Pericles 2020» θα αντιμετωπίσει διάφορες προκλήσεις για την προστασία του ευρώ από την παραχάραξη:

- εμφανίζονται νέες απειλές εφόσον τα χαρτονομίσματα και κέρματα του ευρώ εξακολουθούν να προσελκύουν το ενδιαφέρον εγκληματικών ομάδων σε όλο και περισσότερες τρίτες χώρες. Το πρόγραμμα «Pericles 2020» πρέπει να είναι σε θέση να παρέχει επαρκή στήριξη στις αρχές αυτών των χωρών για να αντιμετωπίσουν την κατάσταση·

- η εισαγωγή νέων σειρών τραπεζογραμματίων του ευρώ τα επόμενα έτη μπορεί να συμβάλει στην αύξηση της ευαισθητοποίησης και στην εξειδίκευση της κατάρτισης·

- νέες χώρες θα προσχωρήσουν στην ΕΕ και, δυνητικά στη ζώνη του ευρώ, γεγονός που θα δημιουργήσει πρόσθετες ανάγκες κατάρτισης·

- η ζήτηση για χρηματοδότηση από το πρόγραμμα Pericles πρέπει επίσης να ληφθεί υπόψη στο πλαίσιο της λιτότητας και των περιορισμένων πόρων στα κράτη μέλη.

Προστιθέμενη αξία της παρέμβασης της ΕΕ

Το πρόγραμμα «Pericles 2020» αναμένεται να συμβάλει: στη διατήρηση και στην περαιτέρω αύξηση του επιπέδου προστασίας του ευρώ μέσω ενεργειών ευαισθητοποίησης και ειδικής κατάρτισης του αρμόδιου προσωπικού· σε ανταλλαγές προσωπικού που προωθούν περαιτέρω τη συνεργασία και τη δικτύωση ανάμεσα στις αρμόδιες υπηρεσίες των κρατών μελών και με τρίτες χώρες· στην παροχή τεχνικής βοήθειας στις αρχές που ασχολούνται με την προστασία του ευρώ.

Οι δράσεις αυτές εκτιμάται ότι θα αυξήσουν την αποτελεσματικότητα της πρόληψης και καταστολής της παραχάραξης του ευρώ και της συναφούς απάτης.

Διδάγματα από ανάλογες εμπειρίες του παρελθόντος

Το πρόγραμμα Pericles αξιολογήθηκε δύο φορές το 2004 και το 2011. Οι αξιολογήσεις κατέδειξαν ότι το πρόγραμμα πέτυχε τους στόχους του και όλοι οι δικαιούχοι εξέφρασαν την άποψη ότι πρέπει να συνεχιστεί η εφαρμογή του προγράμματος.

Οι αξιολογήσεις κατέδειξαν επίσης τομείς στους οποίους πρέπει να βελτιωθεί το Πρόγραμμα, και συγκεκριμένα την ανάγκη απλούστευσης των διαδικασιών, ορθολογικής χρήσης της επιχορήγησης και τη βελτίωση της δυνατότητας στήριξης των προσπαθειών των αρχών τρίτων χωρών να προστατεύσουν το ενιαίο νόμισμα της Ευρώπης.

Συνέπεια και ενδεχόμενη συνέργεια με άλλα συναφή μέσα

Η εκτίμηση αντικτύπου κατέδειξε ότι το πρόγραμμα Pericles είναι το μοναδικό πρόγραμμα της ΕΕ που είναι ειδικά αφιερωμένο στην προστασία του ευρώ από την παραχάραξη και την κιβδηλεία. Το πρόγραμμα Pericles πρέπει να συνεχίσει να στηρίζει για την καλυπτόμενη περίοδο (2014-2020), ένα σύνολο δραστηριοτήτων που είναι συμπληρωματικές προς τις δραστηριότητες που καλύπτονται από άλλα προγράμματα. Για τον σκοπό αυτό, θα συνεχιστεί ο διάλογος τόσο σε εθνικό επίπεδο όσο και σε επίπεδο ΕΕ, έτσι ώστε να αποφευχθούν οι πιθανές επικαλύψεις και να εξασφαλιστεί η συνολική συνοχή.

Διάρκεια και δημοσιονομικές επιπτώσεις της δράσης

Χ Πρόταση/πρωτοβουλία περιορισμένης διάρκειας (7 έτη: 2014-2020)

- X Πρόταση/πρωτοβουλία από 01/01/2014 έως 31/12/2020

- X Δημοσιονομική επίπτωση από το 2014 έως το 2023 (από το 2021 έως το 2023 μόνο για τις πιστώσεις πληρωμών)

( Πρόταση/πρωτοβουλία απεριόριστης διάρκειας

- Περίοδος σταδιακής εφαρμογής από το ΕΕΕΕ μέχρι το ΕΕΕΕ,

- και στη συνέχεια λειτουργία με κανονικό ρυθμό.

Προβλεπόμενη(-ες) μέθοδος(-οι) διαχείρισης[17]

X Άμεση κεντρική διαχείριση από μέρους της Επιτροπής

( Κεντρική έμμεση διαχείριση με ανάθεση καθηκόντων εκτέλεσης σε:

- ( εκτελεστικούς οργανισμούς

- ( οργανισμούς που έχουν συστήσει οι Κοινότητες[18]

- ( εθνικούς δημόσιους οργανισμούς/οργανισμούς με αποστολή δημόσιας υπηρεσίας

- ( πρόσωπα επιφορτισμένα με την εκτέλεση συγκεκριμένων δράσεων δυνάμει του τίτλου V της Συνθήκης για την Ευρωπαϊκή Ένωση, όπως προσδιορίζονται στην αντίστοιχη βασική πράξη κατά την έννοια του άρθρου 49 του δημοσιονομικού κανονισμού.

( Επιμερισμένη διαχείριση με τα κράτη μέλη

( Αποκεντρωμένη διαχείριση με τρίτες χώρες

( Από κοινού διαχείριση με διεθνείς οργανισμούς (να προσδιοριστεί)

Αν αναφέρονται περισσότεροι τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

Παρατηρήσεις

Η διαδικασία καθορισμού των δαπανών που βαρύνουν τον δικαιούχο και την Επιτροπή αντίστοιχα έχει απλουστευθεί σε σύγκριση με τις προηγούμενες εκδόσεις του προγράμματος.

MEΤΡΑ ΔΙΑΧΕΙΡΙΣΗΣ

Διατάξεις στον τομέα της παρακολούθησης και της υποβολής εκθέσεων

Να προσδιοριστούν η συχνότητα και οι όροι των διατάξεων αυτών.

Βλ. άρθρο 12 της πρότασης σύμφωνα με το οποίο:

- παρέχονται στο Ευρωπαϊκό Κοινοβούλιο και το Συμβούλιο ετήσια στοιχεία για τα αποτελέσματα, περιλαμβανομένης της συνέπειας και της συμπληρωματικότητας με άλλα προγράμματα της ΕΕ·

- προβλέπεται αξιολόγηση της υλοποίησης των στόχων του προγράμματος (το αργότερο έως τις 31 Δεκεμβρίου 2017)·

- επιπλέον, θα υποβληθεί τελική έκθεση στη δημοσιονομική αρχή σχετικά με την επίτευξη των στόχων του προγράμματος μέχρι τα τέλη του 2021.

Σύστημα διαχείρισης και ελέγχου

Κίνδυνος(οι) που έχει(ουν) επισημανθεί

Το επίπεδο κινδύνου θεωρείται χαμηλό για τις συμφωνίες επιχορήγησης, εφόσον στο 90% των περιπτώσεων οι δικαιούχοι είναι δημόσιες υπηρεσίες ή υπηρεσίες επιβολής του νόμου στα κράτη μέλη.

Όσον αφορά τις συμβάσεις που ανατίθενται με τη διαδικασία δημόσιων συμβάσεων, οι κίνδυνοι είναι περιορισμένοι, εφόσον σημαντικό μέρος της δαπάνης καλύπτεται νομικά και δημοσιονομικά από σύμβαση-πλαίσιο η οποία συνάπτεται για ένα έτος με δυνατότητα να ανανεωθεί τρεις φορές.

Σύμφωνα με τις απαιτήσεις της Επιτροπής, πραγματοποιείται κάθε έτος εκτίμηση κινδύνου.

- Ένα σημαντικός κίνδυνος που έχει εντοπιστεί στους φακέλους επιχορηγήσεων είναι η διασταλτική ερμηνεία από τον δικαιούχο των όρων της επιχορήγησης σχετικά με την επιλεξιμότητα των δαπανών που χρησιμοποιούνται κατά την υλοποίηση της δράσης.

- Οι δαπάνες που δηλώνονται από τον δικαιούχο δεν εμπίπτουν στο πεδίο της συμφωνίας επιχορήγησης.

- Δεν τεκμηριώνονται επαρκώς οι δαπάνες προσωπικού.

Προβλεπόμενη(ες) μέθοδος(οι) ελέγχου

Οι διαδικασίες ελέγχου και για τα δύο τμήματα του προγράμματος (επιχορηγήσεις και συμβάσεις προμηθειών) είναι σύμφωνες με τον δημοσιονομικό κανονισμό. Εκ των προτέρων επαληθεύσεις (αναλήψεις υποχρεώσεων και πληρωμές). Η Επιτροπή/OLAF έχει επιλέξει όσον αφορά το σχέδιο δημοσιονομικής διαχείρισης ένα μερικώς αποκεντρωμένο πρότυπο, όπου όλη η εκ των προτέρων επαλήθευση πραγματοποιείται στην κεντρική Μονάδα Προϋπολογισμού. Όλοι οι φάκελοι ελέγχονται από τουλάχιστον 3 υπαλλήλους (τον υπεύθυνο διαχείρισης φακέλου και τον οικονομικό ελεγκτή στη μονάδα προϋπολογισμού καθώς και τον επιχειρησιακό ελεγκτή στη μονάδα που είναι αρμόδια για τη δαπάνη) πριν γίνουν αποδεκτοί από τον δευτερεύοντα διατάκτη. Ο Γενικός Διευθυντής εκχωρεί αρμοδιότητες σε κάθε προϊστάμενο διοικητικής μονάδας· κατά συνέπεια, κάθε προϊστάμενος μονάδας είναι υπεύθυνος για την εφαρμογή του μέρους του προγράμματος που του αναλογεί. |

- Οι οικονομικοί ελεγκτές διενεργούν εκ των προτέρων ελέγχους για κάθε πράξη που απαιτεί έγκριση του δευτερεύοντος διατάκτη. - Διενεργούνται έλεγχοι στις ευαίσθητες μεταβλητές με βάση τα αποτελέσματα της εκτίμησης κινδύνου που πραγματοποιείται στο πλαίσιο της έκθεσης λογιστικής ποιότητας (όπως: δελτία Ν.Ο και Τ.Λ, λογαριασμοί Γ.Κ, γραμμές προϋπολογισμού, ποσά και υπολογισμοί. ...). Σε όλους τους φακέλους δημόσιων συμβάσεων του προγράμματος Pericles παρίσταται υπάλληλος της OLAF για να επιβλέπει την ορθή εκτέλεση των κονδυλίων (π.χ. διασκέψεις και ενέργειες κατάρτισης). Επιχορηγήσεις - Η συμφωνία επιχορήγησης που υπογράφεται από τους δικαιούχους καθορίζει τους όρους που εφαρμόζονται στη χρηματοδότηση και τις δραστηριότητες που υπάγονται στην επιχορήγηση, συμπεριλαμβανομένου ενός κεφαλαίου για τις μεθόδους ελέγχου. -Σε συνάρτηση με ορισμένες μεταβλητές (ποσό της σύμβασης, περιπλοκότητα του φακέλου), διενεργείται εκ των υστέρων επιτόπιος έλεγχος από τους υπεύθυνους οικονομικής και επιχειρησιακής διαχείρισης του φακέλου. Κατά τη διενέργεια αυτών των ελέγχων, αξιολογείται η ποιότητα καθώς και η δημοσιονομική επίπτωση του αποτελέσματος. Η Επιτροπή/OLAF προτίθεται να διενεργεί περίπου δέκα επιτόπιους ελέγχους ετησίως. Συμβάσεις - Συντάσσονται αναλυτικοί όροι εντολής που αποτελούν τη βάση της ειδικής σύμβασης. Όλες οι συμβάσεις που συνάπτονται μεταξύ της OLAF και του εξωτερικού αντισυμβαλλόμενου περιέχουν μέτρα για την καταπολέμηση της απάτης. -Η OLAF διενεργεί ελέγχους όλων των παραδοτέων στοιχείων και επιβλέπει όλες τις πράξεις και τις υπηρεσίες που εκτελούνται από τον ανάδοχο της σύμβασης πλαισίου. |

Επιπλέον, σύμφωνα με το άρθρο 13 της πρότασης, προβλέπονται μέτρα στο επίπεδο των δικαιούχων (δικαιολογητικά έγγραφα τίθενται στη διάθεση της Επιτροπής). Είναι δυνατό να διενεργούνται λογιστικοί έλεγχοι κατά τη διάρκεια της σύμβασης ή της συμφωνίας και για διάστημα πέντε ετών μετά την τελευταία πληρωμή, έτσι ώστε να είναι δυνατή, εάν χρειαστεί, η έκδοση αποφάσεων ανάκτησης από την Επιτροπή. Καθορίζονται τα δικαιώματα πρόσβασης των υπαλλήλων της Επιτροπής καθώς και εξωτερικού εξουσιοδοτημένου προσωπικού· το Ελεγκτικό Συνέδριο και η OLAF έχουν τα ίδια δικαιώματα.

Οι θεσπισθέντες έλεγχοι παρέχουν στην OLAF επαρκείς εγγυήσεις για την ποιότητα και κανονικότητα της δαπάνης και περιορίζουν τον κίνδυνο μη συμμόρφωσης. Το βάθος της εκτίμησης είναι κατά κανόνα επιπέδου 3, και σε ορισμένες περιπτώσεις επιπέδου 4, όταν έχει διενεργηθεί επιτόπιος έλεγχος.[19] Οι προαναφερόμενοι έλεγχοι ουσιαστικά εκμηδενίζουν τους δυνητικούς κινδύνους και καλύπτουν το 100% των δικαιούχων.

Το κόστος της υλοποίησης της ως άνω στρατηγικής ελέγχου αντιπροσωπεύει το 1,15% του προϋπολογισμού. Η εκτίμηση αυτή βασίζεται στα μέτρα ελέγχου που έχουν ήδη τεθεί σε εφαρμογή για το πρόγραμμα Pericles ΙΙ.

Η στρατηγική ελέγχου του προγράμματος θεωρείται επαρκής για να περιοριστεί ο κίνδυνος μη συμμόρφωσης και είναι αναλογική προς τον ενεχόμενο κίνδυνο, δεδομένου του μικρού προϋπολογισμού.

Μέτρα για την πρόληψη περιπτώσεων απάτης και παρατυπίας

Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας.

Βλ. άρθρο 13 παράγραφος 2 της πρότασης. Η Επιτροπή διενεργεί επιτόπιους ελέγχους και επιθεωρήσεις βάσει του παρόντος προγράμματος, σύμφωνα με τον κανονισμό (Ευρατόμ, ΕΚ) του Συμβουλίου αριθ. 2185/96 και, εάν είναι απαραίτητο, η OLAF διενεργεί έρευνες σύμφωνα με τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου.

ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Τομέας(είς) του πολυετούς δημοσιονομικού πλαισίου και γραμμή(ές) δαπανών του προϋπολογισμού που επηρεάζονται

- Υφιστάμενες γραμμές προϋπολογισμού για δαπάνες

Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

Τομέας του πολυετούς δημοσιονομικού πλαισίου | Γραμμή προϋπολογισμού | Τύπος δαπάνης | Συμμετοχή |

Αριθμός [Περιγραφή…...….] | ΔΠ/ΜΔΠ([20]) | χωρών ΕΖΕΣ[21] | υποψήφιων χωρών[22] | τρίτων χωρών | Κατά την έννοια του άρθρου 18.1.α α) του δημόσιο-νομικού κανο-νισμού |

[1A] | 24.0202 Πρόγραμμα ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία | ΔΠ | ΝΑΙ | ΝΑΙ | ΟΧΙ | ΟΧΙ |

Εκτιμώμενες επιπτώσεις στις δαπάνες

Συνοπτική παρουσίαση του εκτιμώμενων επιπτώσεων στις δαπάνες

εκατ. ευρώ (3 δεκαδικά ψηφία)

Τομέας του πολυετούς δημοσιονομικού πλαισίου: | Αριθμός | 1A Έξυπνη και χωρίς αποκλεισμούς ανάπτυξη |

εκατ. ευρώ (3 δεκαδικά ψηφία)

Εκτιμώμενες ανάγκες σε ανθρώπινους πόρους

- ( Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων

- X Η πρόταση/πρωτοβουλία συνεπάγεται τη χρησιμοποίηση ανθρωπίνων πόρων, όπως εξηγείται κατωτέρω:

Εκτίμηση που εκφράζεται σε μονάδες ισοδυνάμων πλήρους απασχόλησης

Έτος 2014[30] | Έτος 2015 | Έτος 2016 | Έτος 2017 | Έτος 2018 | Έτος 2019 | Έτος 2020 και μετά |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) |

24 01 06 – Α3 01 (έδρα και γραφεία ντιπροσωπείας της Επιτροπής) | 1.5 | 1.5 | 1.5 | 1.5 | 1.5 | 1.5 | 1.5 |

XX 01 01 02 (σε αντιπροσωπεία) |

XX 01 05 01 (Έμμεση έρευνα) |

10 01 05 01 (Άμεση έρευνα) |

( Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)[31] |

24 01 02 01 (ΣΥ, ΠΥ, ΑΕΕ από το «συνολικό κονδύλιο») |

XX 01 02 02 (ΣΥ, ΠΥ, , ΝΕΑ, ΤΥ και ΑΕΕ στις Αντιπροσωπείες) |

10 01 05 02 (ΣΥ, ΠΥ, ΑΕΕ – Άμεση έρευνα) |

Άλλες γραμμές του προϋπολογισμού (να προσδιοριστούν) |

ΣΥΝΟΛΟ | 1.5 | 1.5 | 1.5 | 1.5 | 1.5 | 1.5 | 1.5 |

XX είναι ο τομέας πολιτικής ή ο σχετικός τίτλος του προϋπολογισμού

Οι ανάγκες σε ανθρώπινους πόρους θα καλυφθούν από προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεμηθεί στο πλαίσιο της ίδιας της ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς.

Περιγραφή των προς εκτέλεση καθηκόντων:

Μόνιμοι και έκτακτοι υπάλληλοι | 1,5 υπάλληλοι (0,75 AD, 0,75 AST ) 1,5 x 127.000 =190.500 |

Εξωτερικό προσωπικό |

Συμβατότητα με το ισχύον πολυετές δημοσιονομικό πλαίσιο

- X Η πρόταση είναι συμβατή με τον ισχύον πολυετές δημοσιονομικό πλαίσιο.

- ( Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

Να εξηγηθεί ο απαιτούμενος αναπρογραμματισμός με τον προσδιορισμό των σχετικών γραμμών του προϋπολογισμού και των αντίστοιχων ποσών.

- ( Η πρόταση/πρωτοβουλία απαιτεί εφαρμογή του μέσου ευελιξίας ή αναθεώρηση του πολυετούς δημοσιονομικού πλαισίου[34].

Να εξηγηθεί η ανάγκη με τον προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.

Συμμετοχή τρίτων μερών στη χρηματοδότηση

- Χ Η πρόταση/πρωτοβουλία δεν προβλέπει συγχρηματοδότηση από τρίτα μέρη

- Η πρόταση/πρωτοβουλία προβλέπει τη χρηματοδότηση που εκτιμάται παρακάτω:

Πιστώσεις σε εκατ. ευρώ (με 3 δεκαδικά ψηφία)

Έτος N | Έτος N+1 | Έτος N+2 | Έτος N+3 | …να εγγραφούν όσα έτη απαιτούνται, ώστε να αποτυπώνεται η διάρκεια του αντικτύπου (βλ. σημείο 1.6) | Σύνολο |

Έτος N | Έτος N+1 | Έτος N+2 | Έτος N+3 | …να εγγραφούν όσα έτη απαιτούνται, ώστε να αποτυπώνεται η διάρκεια του αντίκτυπου (βλ. σημείο 1.6) |

Υπενθύμιση: Το μέσος κόστος για κάθε κατηγορία προσωπικού είναι διαθέσιμο στον ιστότοπο της ΓΔ Προϋπολογισμού: http://www.cc.cec/budg/pre/legalbasis/pre-040-020_preparation_en.html#forms |

( που αφορούν θέσεις απασχόλησης του πίνακα προσωπικού (θέσεις μόνιμων και προσωρινών υπαλλήλων) - δημοσιονομικοί διαχειριστές και βοηθοί και διαχειριστές και βοηθοί επιχειρησιακού φακέλου Διοικητική στήριξη: 0,25 AD + 0,25 AST Διαχείριση προγράμματος: 0,50AD + 0,50 AST Έχουν χρησιμοποιηθεί τα τρέχοντα μέσα ποσοστά για τους μόνιμους και προσωρινούς υπαλλήλους Υπάλληλος: 127.000 ευρώ/ετησίως Προσωρινός υπάλληλος: 127.000 ευρώ/ετησίως |

( σε σχέση με το εξωτερικό προσωπικό Ανεφάρμοστο Έχουν χρησιμοποιηθεί τα τρέχοντα μέσα ποσοστά για τους μόνιμους και προσωρινούς υπαλλήλους Συμβασιούχος υπάλληλος: 64.000 ευρώ/ετησίως Τεχνική βοήθεια : 160.000 ευρώ/ετησίως Αποσπασμένος εθνικός εμπειρογνώμονας: 73.000 ευρώ/ετησίως |

Εκτός του ΤΟΜΕΑ 5 του πολυετούς δημοσιονομικού πλαισίου |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) Μ.Δ. |

( σε σχέση με εξωτερικό προσωπικό Μ.Δ. |

Άλλες δαπάνες διοικητικής φύσης

Αναφέρατε λεπτομερώς τη χρησιμοποιούμενη μέθοδο υπολογισμού για κάθε γραμμή του προϋπολογισμού επισημαίνοντας τις παραδοχές (π.χ. αριθμός συνεδριάσεων ετησίως, μέσο κόστος κλπ.)

ΤΟΜΕΑΣ 5 του πολυετούς δημοσιονομικού πλαισίου |

Αποστολές: παραδοχή 15 αποστολών ετησίως με μέσο κόστος 1.000 ευρώ ανά αποστολή |

Εκτός του ΤΟΜΕΑ 5 του πολυετούς δημοσιονομικού πλαισίου |

Μ.Δ. |

[1] Βλ. Παράρτημα

[2] Η Ομάδα Εμπειρογνωμόνων για την Παραχάραξη του Ευρώ της Επιτροπής/OLAF συνεδριάζει τρεις φορές ετησίως και συμμετέχουν σε αυτήν εμπειρογνώμονες από όλα τα κράτη μέλη και τους συναφείς τομείς, καθώς και της Europol, της Interpol και της Ευρωπαϊκής Κεντρικής Τράπεζας.

[3] Βλ. άρθρα 8 έως 11 της απόφασης του Συμβουλίου 2001/923/ΕΚ της 17ης Δεκεμβρίου 2001.

[4] COM(2011) 500.

[5] ΕΕ L xxx xxx, σ. x.

[6] ΕΕ L 181 της 4.7.2001, σ. 6.

[7] Απόφαση 2001/923/ΕΚ του Συμβουλίου της 17ης Δεκεμβρίου 2001, ΕΕ L 339 της 21.12.2001, σ. 50.

[8] Κοινωνία των Εθνών, σειρά συνθηκών αριθ. 2623 (1931), σ. 372.

[9] ΕΕ L 339, 21.12.2001, σ. 50.

[10] ΕΕ L 339, 21.12.2001, σ. 55.

[11] ΕΕ L 36, 8.2.2006, σ. 40.

[12] ΕΕ L 36 της 08.02.2006, σ. 42.

[13] OJ L 330, 28.11.2006, p. 28.

[14] ΕΕ L 330 της 28.11.2006, σ. 30.

[15] ΔΒΔ: Διαχείριση βάσει δραστηριοτήτων – ΠΒΔ: Προϋπολογισμός βάσει δραστηριοτήτων.

[16] Όπως αναφέρεται στο άρθρο 49 παράγραφος 6 στοιχείο α) ή β) του δημοσιονομικού κανονισμού.

[17] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html.

[18] Όπως προβλέπονται στο άρθρο 185 του δημοσιονομικού κανονισμού.

[19] Ο έλεγχος με αναφορά στην πρόσβαση στην υποκείμενη τεκμηρίωση που είναι διαθέσιμη στο στάδιο της εν λόγω διεργασίας.

[20] ΔΠ = Διαχωριζόμενες πιστώσεις / ΜΔΠ = Μη διαχωριζόμενες πιστώσεις.

[21] ΕΖΕΣ: Ευρωπαϊκή Ζώνη Ελεύθερων Συναλλαγών.

[22] Υποψήφιες χώρες και κατά περίπτωση δυνάμει υποψήφιες χώρες των Δυτικών Βαλκανίων.

[23] Το έτος N είναι το έτος έναρξης εφαρμογής της πρότασης/πρωτοβουλίας.

[24] Τεχνική ή/και διοικητική βοήθεια και δαπάνες για τη στήριξη της εφαρμογής προγραμμάτων ή/και δράσεων της ΕΕ (πρώην γραμμές «ΒΑ»), έμμεση έρευνα, άμεση έρευνα.

[25] Το έτος N είναι το έτος έναρξης εφαρμογής της πρότασης/πρωτοβουλίας.

[26] Το έτος N είναι το έτος έναρξης εφαρμογής της πρότασης/πρωτοβουλίας.

[27] Το έτος N είναι το έτος έναρξης εφαρμογής της πρότασης/πρωτοβουλίας.

[28] Το έτος N είναι το έτος έναρξης εφαρμογής της πρότασης/πρωτοβουλίας.

[29] Τεχνική ή/και διοικητική βοήθεια και δαπάνες για τη στήριξη της εφαρμογής προγραμμάτων ή/και δράσεων της ΕΕ (πρώην γραμμές «ΒΑ»), έμμεση έρευνα, άμεση έρευνα.

[30] Το έτος N είναι το έτος έναρξης εφαρμογής της πρότασης/πρωτοβουλίας.

[31] ΣΥ = Συμβασιούχος υπάλληλος, ΠΥ = Προσωρινό υπάλληλος (« Intérimaire »), ΝΕΑ = Νέος εμπειρογνώμονας σε αντιπροσωπεία (« Jeune Expert en Délégation »), ΤΥ = Τοπικός υπάλληλος, ΑΕΕ = Αποσπασμένος εθνικός εμπειρογνώμονας.

[32] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

[33] Κυρίως για τα διαρθρωτικά ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ).

[34] Βλ. σημεία 19 και 24 της Διοργανικής Συμφωνίας.

[35] Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.

[36] ΣΥ = Συμβασιούχος υπάλληλος, ΠΥ = Προσωρινός υπάλληλος (« Intérimaire »), ΝΕΑ = Νέος εμπειρογνώμονας σε αντιπροσωπεία (« Jeune Expert en Délégation »), ΤΥ = Τοπικός υπάλληλος, ΑΕΕ = Αποσπασμένος εθνικός εμπειρογνώμονας, TΒ= Τεχνική βοήθεια

[37] ΣΥ = Συμβασιούχος υπάλληλος, ΠΥ = Προσωρινός υπάλληλος (« Intérimaire »), ΝΕΑ = Νέος εμπειρογνώμονας σε αντιπροσωπεία (« Jeune Expert en Délégation »), ΤΥ = Τοπικός υπάλληλος, ΑΕΕ = Αποσπασμένος εθνικός εμπειρογνώμονας.

[38] Προσδιορίστε τον τύπο επιτροπής και τη σχετική ομάδα.